Obec Šrobárová v súlade s ustanovením § 6 ods. l zákona č. 369/1990 Zb. o obecnom zriadení v znení neskorších predpisov a ustanoveniami zákona č. 582 /2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov  **v y d á v a**

**VŠEOBECNE ZÁVAZNÉ NARIADENIE OBCE ŠROBÁROVÁ**

**O MIESTNYCH DANIACH A MIESTNOM POPLATKU**

**ZA KOMUNÁLNE ODPADY A DROBNÉ STAVEBNÉ ODPADY NA KALENDÁRNY ROK 2020**

**ÚVODNÉ USTANOVENIE**

**§ 1**

     Obecné zastupiteľstvo v Šrobárovej podľa § 11 ods.3 písm. d zákona SNR č. 369/1990 Zb. o obecnom zriadení, zákona 223/2001 o odpadoch v znení neskorších predpisov

**r o z  h o d l o,** že v nadväznosti na par. 98 zákona č. 582/2004 o miestnych daniach a miestnom poplatku za komunálne odpady a drobné stavebné odpady   **z a v á d z a**

s  účinnosťou od 01.01.2020 tieto druhy miestnych daní a miestneho poplatku za komunálne odpady a drobné stavebné odpady

1. a/ daň za psa

 b/ daň za užívanie verejného priestranstva

2. a/ miestny poplatok za komunálne odpady a drobné stavebné odpady

**§ 2**

**Zdaňovacie obdobie**

Zdaňovacím obdobím je kalendárny rok.

**I. ČASŤ**

**DAŇ ZA PSA**

**§ 3**

**Predmet dane**

l. Predmetom dane za psa je pes starší ako 6 mesiacov chovaný fyzickou osobou alebo

 právnickou osobou.

2.Predmetom dane za psa nie je

 a/ pes chovaný na vedecké účely a výskumné účely

 b/ pes umiestnený v útulku zvierat

 c/ pes so špeciálnym výcvikom, ktorého vlastní alebo používa občan s ťažkým zdravotným

     postihnutím

**§ 4**

**Daňovník**

Daňovníkom je fyzická osoba alebo právnická osoba, ktorá je

a/ vlastníkom psa

b/ držiteľom psa, ak sa nedá preukázať, kto psa vlastní.

**§ 5**

**Základ dane**

Základom dane je počet psov.

**§ 6**

 **Sadzba dane**

 Sadzba dane je **5,00 €** za jedného psa za  kalendárny rok.

**§ 7**

**Vznik a zánik daňovej povinnosti**

Daňová povinnosť vzniká prvým dňom kalendárneho mesiaca nasledujúceho po mesiaci ,

v ktorom sa pes stal predmetom dane podľa § 22 ods.1 a zaniká prvým dňom mesiaca nasledujúceho po mesiaci, v ktorom daňovník už nie je vlastníkom alebo držiteľom psa po písomnom oznámení.

**§ 8**

**Oznamovacia povinnosť, vyrubenie dane a platenie dane**

l. Daňovník je povinný  písomne oznámiť vznik daňovej povinnosti správcovi dane do 30 dní

 od vzniku daňovej povinnosti.

2. Obec vyrubí daň platobným výmerom. Vyrubená daň je splatná do 15 dní odo dňa

   nadobudnutia právoplatnosti platobného výmeru.

3. V ďalších zdaňovacích obdobiach je daň na zdaňovacie obdobie splatná bez vyrubenia do

   31.januára príslušného zdaňovacieho obdobia.

**§ 9**

**Správa dane**

Miestne príslušnou obcou je obec, na ktorej území je pes chovaný.

**§ 10**

**Platenie dane**

Daň za psa správca vyberá v hotovosti na obecnom úrade do pokladne obce.

**DAŇ ZA UŽÍVANIE VEREJNÉHO PRIESTRANSTVA**

**§ 11**

**Predmet dane**

1. Predmetom dane za užívanie verejného priestranstva je osobitné užívanie verejného

 priestranstva a dočasné parkovanie motorového vozidla na vyhradenom priestore

 verejného priestranstva.

1. Verejným priestranstvom sú verejnosti prístupné pozemky vo vlastníctve obce .

  Verejným priestranstvom určeným na predaj a poskytovanie služieb je určené

 priestranstvo pri budove obecného úradu.

1. Osobitným užívaním verejného priestranstva sa rozumie umiestnenie zariadenia slúžiaceho na poskytovanie služieb, umiestnenie stavebného zariadenia a materiálu, predajného zariadenia, zariadenia cirkusu, zariadenia lunaparku a iných atrakcií, umiestnenie skládky, trvalé parkovanie vozidla mimo stráženého parkoviska a pod.

**§ 12**

**Daňovník**

Daňovníkom je fyzická alebo právnická osoba, ktorá verejné priestranstvo užíva.

**§ 13**

**Základ dane**

Základom dane za užívanie verejného priestranstva je výmera užívaného verejného priestranstva v m2.

**§ 14**

**Sadzba dane**

Obec určuje nasledovné sadzby dane :

 a/ daň za umiestnenie skládky (napr. palivové drevo, stavebný materiál, ....)**1,00 € m2/rok**

 b/ daň za trvalé parkovanie osobných a nákladných vozidiel **0,06 € m2/deň**

 c/ daň za umiestnenie zariadenia na poskytovanie služieb a za umiestnenie predajného

 zariadenia (ambulantný predaj) **3,50 € / deň**

**§ 15**

**Vznik a zánik daňovej povinnosti**

Daňová povinnosť vzniká začatím užívania verejného priestranstva a zaniká ukončením užívania verejného priestranstva.

**§ 16**

**Správa dane**

Miestne príslušnou obcou je obec, na ktorej území sa užívané verejné priestranstvo nachádza.

**§ 17**

**Platenie dane**

Daň za užívanie verejného priestranstva uvedenú v c/ správca dane vyberá v hotovosti na obecnom úrade do pokladne obce bez platobného výmeru.

Dane uvedené v § 14 písm. a/ a b/ vyrubí správca dane platobným výmerom na základe písomného oznámenia o začatí užívania verejného priestranstva. Splatnosť vyrubenej dane je do 15 dní odo dňa nadobudnutia právoplatnosti platobného výmeru a to v hotovosti do pokladne obce.

**§ 18**

**Oslobodenie od dane**

Od dane za užívanie verejného priestranstva sú oslobodené :

 a/ kultúrne a športové akcie bez vyberania vstupného alebo akcie, ktorých výťažok je

 určený na charitatívne a verejnoprospešné účely.

                                                          **II.ČASŤ**

                        **MIESTNY POPLATOK ZA KOMUNÁLNE ODPADY**

**A  DROBNÉ STAVEBNÉ ODPADY**

**§ 19**

**Predmet poplatku**

Miestny poplatok za komunálne odpady a drobné stavebné odpady sa platí za komunálne odpady a drobné stavebné odpady, ktoré vznikajú na území obce.

**§ 20**

**Daňovník**

1. Poplatok platí poplatník, ktorým je

 a/ fyzická osoba, ktorá má v obci trvalý pobyt alebo prechodný pobyt, alebo ktorá je na

 území obce oprávnená užívať alebo užíva byt, nebytový priestor.

 b/ právnická osoba, ktorá je oprávnená užívať alebo užíva nehnuteľnosť nachádzajúcu sa

 na území obce na iný účel ako na podnikanie,

 c/ podnikateľ, ktorý je oprávnený užívať alebo užíva nehnuteľnosť nachádzajúcu sa na

 území obce na účel podnikania.

**§   21**

**Nakladanie s komunálnymi odpadmi a drobnými stavebnými odpadmi**

1. Zložka komunálnych odpadov je ich časť, ktorú možno mechanicky oddeliť a zaradiť ako

   samostatný druh odpadu.

2. Za nakladanie s komunálnymi odpadmi, ktoré vznikli na území obce a s drobnými

   stavebnými odpadmi, ktoré vznikli na území obce, zodpovedá obec.

3. Pôvodca komunálnych odpadov a drobných stavebných odpadov je povinný nakladať,

 alebo inak s nimi zaobchádzať v súlade s VZN obce. Taktiež je povinný :

 a/ zapojiť sa do systému zberu komunálnych odpadov v obci

 b/ užívať zberné nádoby zodpovedajúce systému zberu komunálnych odpadov v obci

 c/ ukladať komunálne odpady alebo ich oddelené zložky a drobné stavebné odpady na

 účely ich zberu na miesta určené obcou a do zberných nádob zodpovedajúcich

 systému zberu komunálnych odpadov v obci.

4. Vykonávať zber, prepravu, zhodnocovanie a zneškodňovanie komunálnych odpadov

 a drobných stavebných odpadov zabezpečuje na území obce Šrobárová právnická osoba

 a fyzická osoba, ktorá má na tento účel uzatvorenú zmluvu s obcou.

 V zmluve je riadne upravený spôsob a podmienky zberu, prepravy a zneškodňovania týchto

 odpadov tak, aby boli v súlade s týmto nariadením.

**§ 22**

**Komunálny odpad a jeho druhy**

1. Obec Šrobárová na svojom území zabezpečuje a uskutočňuje zber a prepravu komunálnych

   odpadov za účelom ich zhodnotenia alebo zneškodnenia.

2. Toto nariadenie sa vzťahuje na nasledovné druhy odpadov :

 a/ podskupina separovane zbierané zložky komunálnych odpadov :

* použitý textil
* sklo,
* PET fľaše a plasty
* papier
* viacvrstvové kombinované materiály (VKM) na báze lepenky, najmenej v rozsahu vyplývajúcom z požiadaviek ustanovených na triedený zber komunálnych odpadov.

3. Komunály odpad a drobný stavebný odpad nie je možné ukladať voľne.

4. Na uloženie komunálnych odpadov sú určené :

    -     veľkoobjemové kontajnery

    -     zberné nádoby l20 l

    -     vrecia

 Vyhradené lokality :

-  skladové priestory za kultúrnym domom určené na dočasné skladovanie vyseparovaného

 odpadu – PET fľaše

- kontajnery uložené pri obchode na Školskej ulici – SKLO

- kontajnery uložené na cintoríne

Časový harmonogram zberu jednotlivých zložiek komunálneho odpadu bude občanom oznámený prostredníctvom úradnej tabule, miestneho rozhlasu a letákov.

**§ 23**

      **Spôsob zberu komunálneho odpadu, preprava a spôsob separovaného zberu**

1. Zberné nádoby sa používajú na území celej obce Šrobárová pre FO a PO.

2. Na území obce Šrobárová sa uskutočňuje zber po vytriedení jeho zložiek podľa

 jednotlivých druhov odpadov nasledovne :

            a/ do zbernej nádoby (KUKA) sa zbiera :

                - zmesový komunálny odpad

            b/ do vriec :

              - PET fľaše – stlačené

              - textil

          c/  do veľkoobjemových kontajnerov odpad z miestneho cintorína

Zber sa vykonáva stálou výmenou – prázdne vrece za plné.

**§ 24**

**Vznik a zánik poplatkovej povinnosti**

Poplatková povinnosť vzniká dňom, ktorým nastane skutočnosť uvedená v ods. l tohto ustanovenia. Poplatková povinnosť zaniká dňom ,ktorým zanikne skutočnosť zakladajúca vznik poplatkovej povinnosti.

**§ 25**

                                                              **Sadzba poplatku**

l. Základná sadzba za osobu s trvalým, resp. prechodným pobytom v obci je **17,00 €/rok**

**§ 26**

                                                          **Platenie poplatku**

Správca poplatok vyberie v hotovosti do pokladne obce alebo bezhotovostne, prevodom na účet obce.

**§ 27**

**Vyrubenie poplatku**

Správca poplatok vyrubí len fyzickej alebo právnickej osobe - podnikateľovi .

**§ 28**

**Splatnosť poplatku**

Poplatok je splatný do 31.3. bežného roka.

**§ 29**

**Oslobodenie od poplatku**

Správca poplatku ustanovuje, že od poplatku za komunálny odpad a drobný stavebný odpad oslobodzuje:

- občanov s preukazom ŤZP (červený ŤZP)

- občanov starších ako 80 rokov

**§ 30**

**Spoločné ustanovenia**

Správu miestnych daní a miestneho poplatku vykonáva obec Šrobárová prostredníctvom  poverených zamestnancov obce Šrobárová.

**§  31**

**Záverečné ustanovenia**

l. Pokiaľ v tomto všeobecne záväznom nariadení nie je podrobnejšia úprava, odkazuje sa

 na zákon o miestnych daniach a zák. SNR 511/1992 Zb. o správe daní a poplatkov

 v znení neskorších predpisov.

1. Na tomto všeobecne záväznom nariadení obce Šrobárová sa uznieslo Obecné

 zastupiteľstvo v Šrobárovej dňa 29.11.2019 uznesením č. 73/2019.

1. Zmeny a doplnky tohto všeobecne záväzného nariadenia schvaľuje obecné

 zastupiteľstvo.

  4. Toto všeobecne záväzné nariadenie nadobúda účinnosť dňom 01. januára 2020.

**Anna Šušoliaková**

 starostka obce